title: Выбух эмоцый. Магутная энергетыка! BSU Dance Festival падарыў незабыўныя ўражанні [+cлайды і відэа]

maintext:
Адкрыты моладзевы танцавальны фэст BSU Dance Festival запаліў сэрцы і падарыў незабыўныя эмоцыі ўжо другі год запар! Як і ў першы раз, фінал фэсту прайшоў у клубе RE:PUBLIC, які па традыцыі з'яўляецца пляцоўкай для жывых концэртоў, кінапаказаў, вечарынак "у духу новага часу", бязмежных эмоцый і гучных падзей. Арганізатарамі падзеі выступіла ўпраўленне па справах культуры Беларускага дзяржаўнага ўніверсітэта, творчы саюз Беларускага дзяржаўнага ўніверсітэта і адміністрацыя Маскоўскага раёна г. Мінска.
Фэст праходзіў у рамках акцыі "Творчая моладзь супраць СНІДу" і Сусветнага дня прафілактыкі СНІДу ў Рэспубліцы Беларусь. Дэвіз "Ведай свой статус" паставіў мэтай прафілактыку распаўсюджання СНІДу ў моладзевым асяроддзі, рэалізацыю творчага патэнцыялу маладых танцораў, фарміраванне іх актыўнай жыццёвай пазіцыі і здаровага ладу жыцця. Важнымі складнікамі таксама сталі пашырэнне кантактаў паміж прафесійнымі танцорамі і аматарамі, стварэнне добразычлівай атмасферы паміж танцавальнымі калектывамі розных жанравых скіраванасцяў. "Мяне ўжо другі раз запрашаюць на гэты фэст, і я вельмі рада, што такія мерапрыемствы праходзяць, – кажа Алена Гурман, адзін з членаў журы фэсту, псіхолаг аддзела прафілактыкі СНІДу Рэспубліканскага цэнтра гігіены, эпідэміялогіі і грамадскага здароўя. – Гэта падтрымлівае першасную прафілактыку на патрэбным узроўні. Хай танцамі, але яны паказваюць зацікаўленасць маладых людзей у гэтай тэме".
Фэст адкрылі адборачныя туры, якія прайшлі на сцэне Ліцэя БДУ. 20 і 21 лістапада яны сабралі як танцавальныя калектывы, так і сольных выканаўцаў, ахвотнікаў паказаць сябе ў танцавальным майстэрстве. З іх толькі 10 калектываў і 8 салістаў атрымалі магчымасць выступіць у фінале 29 лістапада і падужацца за прыз гледачовых сімпатый і прызавыя месцы. Па выніках адборачных тураў фіналістамі сярод сольных выканаўцаў сталі Ганна Вайтова (МДЭІ імя А. Д. Сахарава БДУ), Кацярына Баннікава (хімфак БДУ), Алег Кісялёў (мехмат БДУ), Вераніка Сакалоўская (ФРКТ БДУ), Паліна Саук (ФСК БДУ), Дыяна Стрынатовіч (МДЭІ імя А. Д. Сахарава БДУ), а таксама Алена Даманская (БДМУ) і Марыя Апанасовіч (БНТУ). Фіналістамі сярод танцавальных калектываў сталі школа-студыя танцаў Step UP (з удзелам эканамфака БДУ), танцавальны дуэт LEGAC (ФФСН БДУ), танцавальнае трыа Passion (юрфак БДУ) і калектыў Girl Power (журфак БДУ), а таксама калектывы БДПУ імя М. Танка, БДАТУ, БНТУ, БДМУ і Акадэміі кіравання пры Прэзідэнце РБ.
Гран-пры сярод танцавальных калектываў, 3-е месца сярод танцавальных калектываў па меркаванні журы, а таксама перамогу ў намінацыі "Найлепшая пастановачная праца фэсту" ўзяў танцавальны праект "Арт - Юніці" БДПУ імя М. Танка, які існуе ўжо дзясяты год. На фэсце ён выступіў другі раз, і другі раз гледачы прызналі яго найлепшым: "Мы прыйшлі не леташнім складам, сёння выступала шмат пачаткоўцаў, якія прайшлі жорсткі адбор, – жартуе Кацярына Боршч, якая займаецца ў калектыве ўжо другі год. – Амаль усе ўдзельнікі нашай каманды раней займаліся эстраднымі і народнымі танцамі, але цяпер мы танчым галоўным чынам у "стрытавых" кірунках".
З сольных выканаўцаў гледачы аддалі свае сімпатыі студэнтцы МДЭІ імя А. Д. Сахарава Беларускага дзяржаўнага ўніверсітэта Ганне Вайтовай: "Выбух эмоцый. Незабыўныя ўражанні. Запаленыя вочы гледачоў. Магутная энергетыка сыходзіць ад кожнага ўдзельніка. Дзякуй BSU Dance Festival за гэта! А вядучыя... Яны так здолелі падтрымаць і дадаць упэўненасці! Вы самыя найлепшыя і самыя шчырыя! Гучныя апладысменты і выбуховыя крыкі гледачоў, якія яны падарылі ў той вечар, іх падтрымка даюць матывацыю для далейшага росту і самаўдасканалення ў такім выдатным відзе мастацтва, як танец. Няма нічога больш каштоўнага і важнага для чалавека на сцэне, чым сімпатыя, ухваленне і прызнанне гледачоў".
Таксама пераможцамі фэсту сталі:
- Школа-студыя танцаў Step Up (з удзелам студэнтаў эканамфака БДУ) – 2-е месца сярод танцавальных калектываў;
- Стрынатовіч Дыяна (МДЭІ імя А. Д. Сахарава БДУ) – 2-е месца сярод сольных выканаўцаў;
- Сакалоўская Вераніка (ФРКТ БДУ) – 3-е месца сярод сольных выканаўцаў;
- Студыя ArtPlatforma (Інстытут бізнесу БДУ, БДЭУ, БНТУ, СШ № 151 г. Мінска) – "Найлепшая танцавальная група".
Танцавальны фэст у другі раз запомніўся яркімі і цудоўнымі нумарамі, таленавітымі ўдзельнікамі і магутнай энергіяй. Усе гледачы, танцоры і арганізатары з нецярпеннем будуць чакаць новага фэсту, які пройдзе ў наступным годзе.
А пакуль вы чакаеце наступнага фэсту, упраўленне па справах культуры БДУ запрашае вас і на іншыя свае мерапрыемствы, сярод якіх вы абавязкова знойдзеце сабе штосьці даспадобы. Больш інфармацыі вы знойдзеце ў групе ўпраўлення “Укантакце” "Культурныя людзі БДУ" або на афіцыйным сайце ўпраўлення.
Алеся САМСАНОВІЧ і Соф'я ЦЫКУНОВА
Фота Васіля Кузьмічкіна
Яшчэ больш фота у лічбавым фотаархіве БДУ
Відэа Таццяны Багамазавай глядзіце тут


title: На літаратурным свяце“КЛУмБы” былі выбраны лепшыя творы

maintext:
Клуб аматараў мастацкага слова “КЛУмБа”, які створаны пры Фундаментальнай бібліятэцы Беларускага дзяржаўнага ўніверсітэта больш як чатыры гады назад, з цікавасцю і надзеяй назіраў за літаратурным конкурсам, які прайшоў ва ўніверсітэце ў адыходзячым годзе і быў прысвечаны Году малой радзімы. Конкурс пад назваю “Я гэты край радзімаю заву” аб’яднаў студэнтаў розных факультэтаў жаданнем прысвяціць дарагім сэрцу мястэчкам, дзе яны нарадзіліся і выраслі, свае лепшыя літаратурныя радкі. Такім чынам выявіліся новыя аматары мастацкага слова, якія спадяемся папоўняць рады ўніверсітэцкіх клумбаўцаў.
Напрыканцы года на філалагічным факультэце БДУ прайшло падвядзенне вынікаў конкурсу . У склад журы ўвайшлі кандыдат філалагічных навук, намеснік дэкана факультэта журналістыкі Фёдар Драбеня , кандыдат філалагічных навук, дацэнт кафедры беларускай літаратуры Ігар Запрудскі і кандыдат філалагічных навук, дацэнт кафедры тэорыі літаратуры філалагічнага факультэта Славяна Шамякіна. Дасведчанае журы вызначыла дзесяць пераможцаў. Сярод іх аказаліся студэнты факультэта журналістыкі, філалагічнага і біялагічнага факультэтаў, а таксама дзяржаўнага экалагічнага інстытута БДУ імя Сахарава і навучэнка ліцэя БДУ Вольга Нікіценка, якая стала пераможцай ў намінацыі “Вершы”. Лепшымі ў паэтычным жанры аказаліся таксама студэнтка філалагічнага факультэта Віалета Ускова і студэнтка факультэта журналістыкі Кацярына Ігнатовіч.
А вось ў намінацыі “Апавяданне” аўтарытэтнае журы вызначыла толькі адну пераможцу. Ёю стала Кацярына Тарасава, першакурсніца факультэта журналістыкі. Намінацыю “Эсэ” раздзялілі паміж сабою філалагіня Віялета Ускова і журналістка Кацярына Касцевіч.
Студэнткі факультэта журналістыкі Лейчанка Анастасія, Кастэнка Елізавета і Марыя Мядзьведзева не аддалі пальму першынства іншым факультэтам і ў намінацыі “Артыкулы” раздзялілі яе паміж сабою.
На жаль, толькі па аднаму канкурсанту прынялі ўдзел у намінацыях “Рэпартаж”, “Інтэрв’ю” і “Фэнтазі”, але аўтарскія работы аказаліся дастаткова цікавымі і журы вызначыла іх аўтараў дыпламантамі конкурсу
Імі сталі студэнтка факультэта журналістыкі Кацярына Касцевіч, студэнтка міжнароднага дзяржаўнага экалагічнага інстытута імя Сахарава Анастасія Лубнеўская і Надзея Лазерка, студэнтка біялагічнага факультэта БДУ.
На літаратурным свяце пераможцы і лаўрэаты конкурсу натхнёна чыталі ўрыўкі з сваіх твора. А студэнты першага курса гістарычнага факультэта на памяць дэкламавалі вершы А. Пісьмянкова і Я. Янішчыц , а таксама выконвалі песні на словы Ул. Караткевіча і Лявона Вольскага . На роднай мове, з добрым імпэтам вялі вечарыну Мікіта Крыцук, пяцікурснік факультэта міжнародных адносін, і філалагіня-першакурсніца Маша Пятрэнка.
Ганаровым госцем на свяце стаў лаўрэат нацыянальнай літаратурнай прэміі Беларусі, пісьменнік Міхаіл Пазнякоў, які ўважліва прачытаў работы ўдзельнікаў конкурсу і лепшых узнагародзіў дыпломамі і памятнымі падарункамі ад Мінскага гарадскога аддзялення Саюза пісьменнікаў Беларусі. Так сярод вызначаных аказаліся яшчэ Ганна Сакалова і Мацвей Зайцаў, студэнты факультэта журналістыкі, а таксама Аляксандр Паршанкоў, студэнт гістарычнага факультэта БДУ. Удзельнікаў конкурсу павіншавала прафесар, доктар філалагічных навук, намеснік старшыні першаснай арганізацыі Рэспубліканскага грамадскага аб’яднання «Белая Русь» БДУ і старшыня грамацкага аб’яднання “Саюза жанчын БДУ” Ірына Казакова. Ад імя азначаных аб’яднанняў, арганізатараў конкурсу, яна ўручыла пераможцам памятныя сувеніры.
На падвядзенні вынікаў конкурсу акрамя яго ўдзельнікаў прысутнічалі студэнты і выкладчыкі ўніверсітэта, а таксама супрацоўнікі Фундаментальнай бібліятэкі БДУ, якая была адным з галоўных конкурсных арганізатараў. Перад тым як уручыць дыпломы пераможцам, дырэктар бібліятэкі Уладзімір Кулажанка пажадаў усім удзельнікам абавязкова прадаўжаць займацца літаратурнаю справаю і звярнуў іх увагу на літаратурны клуб “КЛУмБа”, які з’яўляецца гонарам бібліятэкі і ўжо мае сваю добрую гісторыю.
Кіраўнік клуба, член Саюза пісьменнікаў Беларусі, лаўрэат рэспубліканскіх і міжнародных конкурсаў, маладая паэтка Кацярына Роўда запрасіла ўсіх, хто шчыра цікавіцца мастацкім словам, апантаны літаратурнай творчасцю, каму не стае зацікаўленых чытачоў i магчымасцi выступаць на ўсемагчымых пляцоўках i форумах краiны, папоўніць рады перспектыўнага моладзевага аб’яднання “КЛУмБа”.
І тут жа, пасля ўрачыстасці, ў чытальнай зале фiлалагiчнага факультэта адбылося iмправiзаванае пасяджэнне літаратурнага клуба, у якiм асаблівую зацiкаўленасць і актыўнасць праявілі ўдзельнiкi конкурсу. Усцешыла жаданне творчай моладзi БДУ працаваць, развiвацца, несцi ў cвет шчырасць, наталяць i наталяцца добрым мастацкім словам.
Ірына ШКІРОНАК

fasttext_language: be


title: Космас для БДУ. Спадарожнік БДУ ў кантэксце касмічнага права

maintext:
Напэўна, першая асацыяцыя са словам "космас" – цудоўнае бязмежнае зорнае неба. Але ці даступнае яно? Вядома, так!
2018 год, які сыходзіць, гэта даказаў. Гэта быў сапраўды касмічны год для Беларускага дзяржаўнага ўніверсітэта – 29 кастрычніка 2018 г. адбылася гістарычная падзея: на арбіту выведзены першы ўніверсітэцкі спадарожнік BSUSat-1.
Аднак свет уладкаваны так, што чалавек, што б ён ні рабіў, заўсёды падпарадкоўваецца пэўным правілам паводзінаў. Космас не выключэнне. Таму ўсё, што звязана з космасам, тычыцца не толькі аэракасмічных тэхналогій і стварэння касмічных аб'ектаў, але і правілаў, якія рэгулююць дзейнасць дзяржаў і міжнародных арганізацый, звязаную з асваеннем космасу. У 2018 г. космас стаў бліжэйшы для ўніверсітэта і краіны дзякуючы сапраўдным касмічным людзям, якія працуюць і вучацца ў БДУ. Сінергетычны эфект рэсурсаў дзвюх кафедраў БДУ ў "асваенні" космасу – кафедры фізікі і аэракасмічных тэхналогій і кафедры міжнароднага права – паказаў неверагодны навуковы і адукацыйны патэнцыял універсітэта.
Міжнароднае касмічнае права – вельмі маладая галіна міжнароднага права, днём яе нараджэння лічыцца 4 кастрычніка 1957 года, калі ў космас быў запушчаны першы штучны спадарожнік Зямлі. Дадзеная галіна міжнароднага права ахоплівае пытанні прававога рэгулявання парадку запуску касмічных аб'ектаў і іх рэгістрацыі, вызначэнне юрысдыкцыі, пакрыцця шкоды ад касмічнай дзейнасці, свабоды навуковых даследаванняў у касмічнай прасторы і шматлікія іншыя пытанні, звязаныя з прававым рэгуляванні выкарыстання касмічнай прасторы ў мірных мэтах.
Што ж змянілася за 60 гадоў? Ці паспела міжнароднае касмічнае права "пасталець"? Якія задачы яму трэба вырашаць у новым тысячагоддзі? Для таго, каб адказаць на гэтыя пытанні, разабрацца ва ўсіх тонкасцях прававога рэгулявання асваення космасу, а таксама для папулярызацыі міжнароднага касмічнага права студэнтка чацвёртага курса спецыяльнасці "міжнароднае права" ФМА Алена Лаўрэнава і магістрант ФМА спецыяльнасці "юрыспрудэнцыя" Дар'я Багдан пры падтрымцы кафедры міжнароднага права ФМА БДУ ў лістападзе–снежні 2018 г. арганізавалі і правялі першую школу па міжнародным касмічным праве БДУ.
На далейшае "асваенне космасу", папулярызацыю ведаў пра міжнароднае касмічнае права праз арганізацыю школы дзяўчат натхніла іх першая і вельмі плённая "сустрэча з космасам" – іх перамогі на прэстыжным міжнародным спаборніцтве па міжнародным касмічным праве. У красавіку–кастрычніку 2018 г. А. Лаўрэнава і Д. Багдан дамагліся сапраўды "касмічных" вынікаў на конкурсе па міжнародным касмічным праве імя М. Лахса, заваяваўшы тытул чэмпіёна Еўропы на рэгіянальным еўрапейскім раўндзе (красавік 2018 г.) і атрымаўшы на сусветным фінале конкурсу (2–4 кастрычніка 2018 г.) прыз Best memorials, які азначае, што пісьмовая пазіцыя нашай каманды (і за істца, і за адказчыка) была прызнана найлепшай у свеце. Трэнерам каманды выступіла старшы выкладчык кафедры міжнароднага права ФМА БДУ Кацярына Кузняцова, памочнікам трэнера – выпускніца спецыяльнасці "міжнароднае права" 2017 года Таццяна Зінякова.
Школа па міжнародным касмічным праве – гэта ўнікальны студэнцкі праект, які падарыў магчымасць усім ахвотнікам у БДУ на працягу 4 тыдняў (з 10 лістапада па 1 снежня 2018 г.) знаёміцца з найбольш актуальнымі праблемамі міжнароднага касмічнага права. Цікава адзначыць, што сярод 28 слухачоў школы, нароўні са студэнтамі, магістрантамі і аспірантамі, былі і выкладчыкі БДУ. Пры гэтым для ўдзелу ў школе зарэгістраваліся не толькі юрысты, але і прадстаўнікі іншых факультэтаў – ФФСН, геаграфічнага, хімічнага, факультэта прыкладной матэматыкі і інфарматыкі, факультэта сацыякультурных камунікацый. Гэта паказвае неабходнасць далейшай папулярызацыі гэтай тэмы. У рамках школы была арганізавана скайп-лекцыя Кацярыны Далдырынай – юрыста італьянскай кампаніі D-Orbit, якая займаецца прапановай паслуг і прадуктаў для эфектыўнага арбітальнага кіравання спадарожнікамі. Кацярына распавяла слухачам школы пра прававыя аспекты камерцыялізацыі выкарыстання касмічнай прасторы.
Было б няправільным не сустрэцца дзвюм "камандам" БДУ, якія працуюць з космасам кожны ў сваёй сферы. Тым больш што, распрацоўваючы юрыдычную аргументацыю па гіпатэтычнай справе і праводзячы трэнінгі ў рамках школы, дзяўчатам было вельмі цікава даведацца, а як у рэальнасці праходзіць штодзённая праца па кіраванні спадарожнікам, размешчаным на арбіце? Што ён сабой уяўляе? Як адбываўся яго запуск? У чым яго прызначэнне? На гэтыя і іншыя пытанні ім адказалі стваральнікі першага спадарожніка БДУ. 20 снежня 2018 г. прафесар У. А. Саечнікаў, навуковы кіраўнік цэнтра аэракасмічнай адукацыі БДУ, загадчык кафедры фізікі і аэракасмічных тэхналогій факультэта радыёфізікі і камп'ютарных тэхналогій, правёў найцікавейшую экскурсію па цэнтры кіравання палётамі для каманды "касмічных" юрыстаў і загадчыцы кафедры міжнароднага права ФМА дацэнта К. А. Дзяйкала. Уладзімір Аляксеевіч падрабязна распавёў і паказаў, як ствараўся BSUSat-1, як адбываўся яго запуск, як адсочваецца яго палёт, а таксама пра цяжкасці (у тым ліку і юрыдычнага характару), з якімі прыйшлося сутыкнуцца пры транспартаванні спадарожніка да месца запуску і афармленні ўсіх неабходных дакументаў.
"Космас побач" – дэвіз першай школы па міжнародным касмічным праве БДУ. І калі скласці ўсе знакавыя для Беларускага дзяржаўнага ўніверсітэта "касмічныя" падзеі 2018 г., можна фізічна адчуць гэтыя словы. Зусім побач з вамі вучацца і працуюць сапраўдныя касмічныя людзі, здольныя канструяваць спадарожнікі і распрацоўваць найлепшую ў свеце юрыдычную аргументацыю па міжнародным касмічным праве. Хай пакуль па гіпатэтычнай навучальнай справе, але хто ведае… Космас жа побач!
Дар'я БАГДАН


title: Як зрабіць БДУ лепшым? У праекце “Новы погляд” Дзмітрый МАРУШКА

maintext:
Мы погутарылі з Дзмітрыям МАРУШКА, загадчыкам кафедры эканамічнай інфарматыкі эканамічнага факультэта БДУ. Спыталі пра дасягненні кафедры і пра развіццё моладзевага прадпрымальніцтва. Даведаліся пра вынікі міжнароднай канферэнцыі і конкурса стартап-праектаў BizTech, пра стварэнне камп'ютарнага класа, а такама пра падрыхтоўку да адкрыцця ў новым навучальным годзе магістарскіх праграм.
– Адзначу тое, што мэтанакіраванасць, стараннасць, працавітасць і вера ў поспех дазваляюць атрымліваць выдатныя вынікі. Да асабістых дасягненняў я б аднёс тое, што мне ўдалося сфарміраваць прыязны калектыў кафедры, з якім мы разам імкнёмся зрабіць спецыяльнасць «эканамічная інфарматыка» адной з найлепшых у краіне.
Да дасягненняў кафедры хачу аднесці тое, што наш калектыў прыдумаў і рэалізаваў праект, накіраваны на актыўнае развіццё моладзевага прадпрымальніцтва. Гаворка ідзе пра міжнародную канферэнцыю і конкурс стартап-праектаў BizTech, якія мы праводзім разам з Паркам высокіх тэхналогій. У 2018 г. на адборачным туры выступілі 46 каманд, а ў канферэнцыі прынялі ўдзел больш за 50 спікераў з 6 краін. Наша мерапрыемства падтрымалі больш як 20 кампаній, звыш 40 ментараў кансультавалі ўдзельнікаў конкурсу.
Іншым важным дасягненнем кафедры з’яўляецца стварэнне камп’ютарнага класа «з нуля». Больш за дзесяць кампаній падтрымалі нашу ініцыятыву і дапамаглі нам закупіць неабходную аргтэхніку. Можам з упэўненасцю сказаць, што наш камп’ютарны клас – адзін з найлепшых у БДУ па ўзроўні прадукцыйнасці.
Трэцім дасягненнем з’яўляецца «запуск» гібрыднай навучальнай праграмы сумесна з кампаніяй WorkFusion. Студэнты і магістранты маюць магчымасць вывучаць праграмныя прадукты кампаніі ў створаным намі камп’ютарным класе, выконваць праекты з выкарыстаннем тэхналогій машыннага навучання і распрацоўваць сэрвісы, заснаваныя на прымяненні сістэм штучнага інтэлекту.
У новым навучальным годзе плануем падрыхтаваць да адкрыцця дзве магістарскія праграмы: адну з Белгарадскім дзяржаўным нацыянальным даследчым універсітэтам (Расія) – «Кіраванне праектамі па распрацоўцы праграмнага забеспячэння» і другую з Універсітэтам прыкладных навук горада Вісмар (Германія) – «Лічбавае прадпрымальніцтва». Разам з Універсітэтам Лінеус (Швецыя) рыхтуем прапановы па навуковай тэматыцы для ўдзелу ў праектах, якія падтрымліваюцца праграмай «Seed funding for cooperation projects in the Baltic Sea Region». Акрамя таго, у планах ажыццявіць сумесную падрыхтоўку некалькіх навучальных курсаў сумесна з Маскоўскім фізіка-тэхнічным інстытутам з мэтай іх далейшага размяшчэння на міжнароднай MOOC-платформе Coursera.
Алёна ЛЯЎШЭНЯ


title: Як зрабіць БДУ лепшым? Дзмітрый КУРЛОВІЧ у праекце “Новы погляд”

maintext:
Гэты год стаў вельмі насычаным для нашага ўніверсітэта. Падсумоўваючы яго вынікі, мы пагутарылі з Дзмітрыям КУРЛОВІЧАМ, загадчыкам кафедры глебазнаўства і зямельных інфармацыйных сістэм геаграфічнага факультэта БДУ. Даведаліся пра дасягненні студэнтаў і супрацоўнікаў. Таксама пра тое, што плануецца адкрыць магістарскую праграму па ГІС на англійскай мове і павялічыць публікацыйную актыўнасць выкладчыкаў.
– Гэты год стаў для нашай кафедры юбілейным. У верасні мы адзначылі яе 85-годдзе правядзеннем чатырохдзённай міжнароднай навукова-практычнай канферэнцыі «Глебы і зямельныя рэсурсы: сучасны стан, праблемы рацыянальнага выкарыстання, геаінфармацыйнае картаграфаванне». Да юбілею кафедры чатыры супрацоўнікі былі заахвочаны БДУ, два – Дзяржаўным камітэтам па маёмасці Рэспублікі Беларусь, тры – Інстытутам глебазнаўства і аграхіміі НАН Беларусі.
З іншых дасягненняў хацелася б адзначыць пятую запар перамогу СНДЛ кафедры «ГІС-лабараторыя» ў конкурсе СНДЛ БДУ, правядзенне кафедрай Рэспубліканскага навукова-практычнага семінара студэнтаў і маладых навукоўцаў «ГІС-тэхналогіі ў навуках пра Зямлю–2018» і ў яго рамках конкурсу геаінфармацыйных праектаў студэнтаў і аспірантаў УВА Рэспублікі Беларусь. Студэнты кафедры атрымалі перамогу ў міжнародным конкурсе геаінфармацыйных праектаў прыродаахоўнай тэматыкі. А супрацоўнікі кафедры былі адзначаны прэміяй імя А. Н. Сеўчанкі ў намінацыі «Адукацыя».
У наступным годзе перад нашай кафедрай у навучальнай сферы стаіць задача распачаць працу па адкрыцці магістарскай праграмы па геаінфармацыйных сістэмах на англійскай мове. Мяркуецца распрацаваць навучальны план, падрыхтаваць навучальныя праграмы дысцыплін. Калі казаць пра навуковую сферу, то асноўная задача – гэта павышэнне публікацыйнай актыўнасці супрацоўнікаў кафедры ў часопісах, якія індэксуюцца Scopus і Web of Science.
Алёна ЛЯЎШЭНЯ


title: Сумленне і аферы: як прайшоў фінал праекта БДУ “Публіка і Я” [+cлайды]

maintext:
Шосты сезон праекта механіка-матэматычнага факультэта "Публіка і Я" падышоў да канца. 27 лістапада дзевяць удзельнікаў трымалі іспыт, выступаючы перад вялікай аўдыторыяй. 8 хвілін для таго, каб раскрыць сваё прамоўніцкае майстэрства і зацікавіць тэмай. Хто ж стаў каралём мікрафона?
Публіка і Я" – гэта праект, створаны студэнтамі для студэнтаў. На ім можна атрымаць базавыя веды для таго, каб стаць спікерам і папрактыкавацца ў выступленнях. Рэгістрацыя датэрмінова завяршылася – ахвотнікаў набралася за тры дні! У праграме шэсць блокаў і пяць хатніх заданняў, за якія ўдзельнікі атрымлівалі адзнакі. Але вырашальным было апошняе выпрабаванне – фінальнае выступленне перад аўдыторыяй, дзе ўдзельнікі паказалі ўсё, чаму яны навучыліся за два месяцы.
За гэты час удзельнікі прайшлі інтэнсіўнае навучанне. На асновах публічных выступленняў з Дзмітрыем Навумавым студэнты даведаліся, як складаць выступленне. З Паўлам Жуком прапрацавалі страх перад аўдыторыяй і навучыліся яго пераадольваць. Валянцін Болтач распавёў пра тое, як правільна прэзентаваць сябе і як напоўніць ідэяй сваё выступленне. Экспертам па невербаліцы стаў Ілья Сівец, а пра маніпуляцыі і чорную рыторыку распавёў Кірыл Дзяшкевіч.
Праверкай атрыманых ведаў стала фінальнае выступленне. Першае месца – за Даніілам Заломавым, студэнтам факультэта прыкладной матэматыкі і інфарматыкі. Яго выступленне – той прыклад, калі слабасць ператвараецца ў сілу. У хлопца парушана ўспрыманне чырвонага колеру, і ў сваім выступленні "Жыццё вачыма дальтоніка" ён распавёў, як бачыць свет. Упэўненасць, пазітыў і адвагу хлопца ацанілі не толькі журы, але і публіка. "Маленькая гісторыя пра вялікую трагедыю" – так драматычна пачаў студэнт. Удасканальваць свае навыкі аратара Данііл будзе з кнігай Крыса Андэрсана “TED talks. Словы змяняюць свет", якую яму падарылі арганізатары. Кожнаму прызавому месцу дастала і па фірмоваму кубку.
Другое месца дасталася студэнтцы механіка-матэматычнага факультэта Паліне Бялькевіч. Дзяўчына распавядала пра аферы Фрэнка Абігнейла, якога завуць найвялікшым ашуканцам XX стагоддзя. Дарэчы, Паліна і сама праварочвала аферы, праўда, бяскрыўдныя: у 5 класе за вафелькі праходзіла за аднакласніцу ўзроўні ў гульні Angry Birds. За цікавую тэму і шчырасць дзяўчына атрымала кнігу Джуліяна Трэжэра "Выступленне ў стылі TED. Кажу. Слухаю. Чую".
Трэцяе месца заняла Юлія Віцязь з механіка-матэматычнага факультэта з футурыстычнай тэмай "Якім будзе транспарт будучыні". Будучыня апынулася вельмі блізкай – Юлія распавяла пра ўжо існыя праекты Ілона Маска, напрыклад, Hyperloop – вакуумную трубу, дзе цягнікі рухаюцца з хуткасцю крыху меншай, чым хуткасць святла. Ці задумку злучыць усе сістэмы метро на планеце, каб дабрацца ад Лондана да Масквы на звычайным гарадскім транспарце. Студэнтка атрымала кнігу Радзіслава Гандапаса "Камасутра для аратара. Дзесяць частак пра тое, як атрымліваць і даваць задавальненне, выступаючы публічна".
Член журы Раман Зубачоў, намеснік старшыні ССЯА, адзначыў разнастайнасць аратараў: "Розныя тыпажы, розныя людзі, за якімі цікава назіраць".
Дарэчы, "Публіка і Я" сыходзіць на заслужаныя вакацыі, бо за плячыма шэсць сезонаў без перапынку! І вернецца з ужо новымі сіламі і ідэямі. Чакаем!
Надзея МАРХЕЛЬ


title: Лічбавая трансфармацыя: погляд знутры [+відэа]

maintext:
Факультэт філасофіі і сацыяльных навук, а таксама факультэт журналістыкі БДУ сталі пляцоўкай для правядзення круглага стала "Чалавек, цывілізацыя, культура ў эпоху лічбавай трансфармацыі", арганізаванага па ініцыятыве прэзідыума прафесарскага сходу БДУ сумесна з саветам маладых навукоўцаў універсітэта.
Змяненне чалавечага грамадства, звязанае з паўсюдным распаўсюджаннем і ўвядзеннем ва ўжытак лічбавых тэхналогій, было адным з галоўных пытанняў для абмеркавання маладымі навукоўцамі, прадстаўнікамі розных навуковых кірункаў ад гуманітарнага да прыродазнаўчанавуковага, заслужанымі прафесарамі і экспертамі з ліку спецыялістаў у гэтай галіне. Выкладчык кафедры філасофіі і метадалогіі навук ФФСН БДУ І. М. Калядка у сваім выступленні "Інфармацыйнае грамадства: перспектывы і сацыякультурныя рызыкі", у прыватнасці, адзначаў, што "інфармацыйныя тэхналогіі сёння становяцца значным сацыяльным і ідэалагічным рэсурсам" і што "мноства людзей, якія актыўна ўдзельнічаюць у дынаміцы прасторы электронных сеткавых камунікацый, валодае шэрагам характэрных рыс, што фарміруюць свайго роду новы тып асобы". У дакладзе "Лічбавая эканоміка: будучыня сферы працы" старшага выкладчыка кафедры міжнародных эканамічных адносін ФМА БДУ Г. Г. Галавенчык было падкрэслена, што "развіццё рынку працы на аснове лічбавых тэхналогій прыводзіць да мадэрнізацыі працоўных адносін і што адным з найбольш распаўсюджаных відаў працоўных адносін у лічбавай эканоміцы становіцца праца дома. За ўкараненнем лічбавай эканомікі будучыня", – падкрэсліла дакладчыца.
Тэмай выступлення старшага выкладчыка кафедры тэхналогій камунікацыі ФЖ БДУ Г. А. Навуменкі стала "Медыятызацыя як трэнд сучасных арганізацый". “Сёння карпарацыі, кампаніі, арганізацыі не толькі размяшчаюць свае паведамленні, прэс-рэлізы і дзеляцца навінамі са СМІ, але і самі з'яўляюцца стваральнікамі новых паведамленняў. Ва ўмовах лічбавай трансфармацыі кожная арганізацыя прымае на сябе функцыі медыя і становіцца медыя. БДУ можна назваць медыяхолдынгам, які не толькі транслюе ў СМІ паведамленні, але і стварае вялікую колькасць уласнага кантэнту для розных аўдыторый (для студэнтаў, унутраных арганізацый, супрацоўнікаў і інш.)”, – адзначала Г. А. Навуменка.
Асаблівую цікавасць у прысутных выклікаў даклад "Сучасныя адукацыйныя тэхналогіі ў кантэксце лічбавай трансфармацыі: досвед фізічнага факультэта БДУ" малодшага навуковага супрацоўніка кафедры камп'ютарнага мадэлявання фізічнага факультэта БДУ А. С. Фядотава.
“Сучасны ўніверсітэт – гэта дынамічная сістэма, якой неабходнае пастаяннае развіццё як навукі, так і формаў навучання, – сцвярджаў малады навуковец. – Лічбавая трансфармацыя ўплывае на формы навучання. Рынак працы прад'яўляе патрабаванні да выпускнікоў, такім чынам змяняючы навучальныя праграмы БДУ (прынамсі так павінна быць), а БДУ фарміруе рынак працы, паколькі кампетэнцыі спецыялістаў, якія трапляюць на гэты рынак, ствараюцца ўніверсітэтам” , – адзначаў А. С. Фядотаў.
Даклады маладых навукоўцаў выклікалі ў прысутных шмат пытанняў, што перарасло ў ажыўленую дыскусію. З вялікай цікавасцю былі выслуханы меркаванні спецыяльна запрошаных экспертаў, спецыялістаў у галіне лічбавых тэхналогій Ю. І. Варатніцкага , загадчыка кафедры тэлекамунікацый і інфармацыйных тэхналогій БДУ, а таксама Я. М. Радыны , кандыдата фізіка-матэматычных навук, дацэнта механіка-матэматычнага факультэта БДУ.
“Тэма лічбавай трансфармацыі важная не толькі для ВНУ, але для грамадства ў цэлым і нашай сістэмы адукацыі. Тое, як мы бачым лічбавую трансфармацыю, вызначае нашу працу са студэнтамі з пункта гледжання выкладчыкаў і тое, як студэнты будуць бачыць нас. Гэта сустрэча будзе пачаткам перспектыўнага супрацоўніцтва паміж саветам маладых навукоўцаў, прафесарскім сходам, паміж старэйшым і маладым пакаленнямі навукоўцаў БДУ, – адзначалі, падводзячы вынікі круглага стала яго мадэратары – старшыня прафесарскага сходу БДУ, доктар філасофскіх навук, прафесар, загадчык кафедры філасофіі і метадолагі навукі ФФСН Анатоль Зелянкоў і старшыня савета маладых навукоўцаў БДУ, кандыдат філалагічных навук, дацэнт кафедры тэлебачання і радыёвяшчання факультэта журналістыкі Алеся Кузьмінава.
У выніку дыялогу "Чалавек, цывілізацыя, культура ў эпоху лічбавай трансфармацыі" прэзідыумам прафесарскага сходу і саветам маладых навукоўцаў былі прыняты наступныя заключныя рэкамендацыі:
Стварыць міждысцыплінарны творчы калектыў з прадстаўнікоў прафесараў і маладых навукоўцаў БДУ для выканання даследчага праекта, накіраванага на распрацоўку сучасных камунікацыйна-інфармацыйных тэхналогій, якія выкарыстоўваюцца ў выкладанні сацыяльна-гуманітарных дысцыплін. Савету маладых навукоўцаў БДУ звярнуць асаблівую ўвагу на папулярызацыю тэматыкі навуковых даследаванняў па лічбавай трансфармацыі з улікам нацыянальнай спецыфікі. Факультэту павышэння кваліфікацыі і перападрыхтоўкі БДУ арганізаваць курсы, арыентаваныя на засваенне інавацыйных адукацыйных тэхналогій для ПВС БДУ.
Абмеркаванне дакладаў удзельнікаў, меркаванні фіксаваных экспертаў, адкрыты мікрафон і рэзюмэ ў выглядзе рэкамендацый – старт для развіцця дыялогу паміж рознымі пакаленнямі, для вырашэння шэрагу пытанняў і пераадолення магчымых рызык навукоўцамі БДУ.
Крысціна КЕЧКО
Відэа:


title: Ад ідэі да інавацыйнага прадукту. Начальнік ГУН Віталь Кутавічус расказаў як зарабляць на навуковых ідэях

maintext:
Нароўні з адукацыяй навука – адзін з найважнейшых напрамкаў, якія вызначаюць развіццё нашага ўніверсітэта. Даследаванні, выкананыя на факультэтах і ў падраздзяленнях БДУ, каардынуе Галоўнае ўпраўленне навукі, якое ў гэтыя дні адзначае 55-годдзе.
Мы пагаварылі з яго начальнікам, намеснікам прарэктара па навуковай рабоце Віталём КУТАВІЧУСАМ, і даведаліся, як стымуляваць супрацоўнікаў і студэнтаў універсітэта займацца навукай, як зарабляць на навуковых ідэях і пры якіх умовах Мы пагаварылі з яго начальнікам, намеснікам прарэктара па навуковай рабоце, і даведаліся, як стымуляваць супрацоўнікаў і студэнтаў універсітэта займацца навукай, як зарабляць на навуковых ідэях і пры якіх умовах БДУ ўвойдзе ў 1 % найлепшых ВНУ свету.
– У якім кірунку, па вашым меркаванні, павінна развівацца ўніверсітэцкая навука?
– Я падзяляю погляды, што сёння развіццё навукі звязана з міждысцыплінарным падыходам да арганізацыі даследаванняў. На шляху такога развіцця стаяць праблемы навуковай камунікацыі, абмену інфармацыяй і ведамі. Бывае, што навуковыя калектывы, выкладчыкі ці студэнты на якім-небудзь факультэце не могуць вырашыць пытанні, каб рухацца далей у сваіх навуковых працах ці стварыць даследчыя праекты, і не ведаюць, што гэтыя пытанні ўжо даўно і паспяхова вырашаюць на іншым факультэце з пункта гледжання тэорыі і метадаў даследавання. Калі пачнуць разам актыўна працаваць розныя па кірунках навуковай дзейнасці факультэты, НДІ, магчыма, прадпрыемствы, можна будзе стварыць сапраўды інавацыйны прадукт. З гэтай мэтай створаны і пачаў працу савет па міждысцыплінарных даследаваннях БДУ, які стане пляцоўкай для пошуку агульных інтарэсаў і стварэння сумесных праектаў.
– Фактычна Вы закранулі арганізацыю кластара. Але ж ва ўніверсітэце ўжо створаны і дзейнічаюць кластары.
Актыўна будуць стварацца кластары міждысцыплінарнага характару. Нельга выпускаць з-пад увагі і падрыхтоўку спецыялістаў падчас дзейнасці кластара. Трэба прыцягваць у праекты, якія рэалізуюцца кластарам, студэнтаў. Вядома, не факт, што ўсе студэнты стануць у выніку навукоўцамі, але, калі яны падчас вучобы будуць уключаны ў гэты інавацыйны ланцужок, будуць разумець, як праходзяць усе этапы ад ідэі да выпуску прадукцыі, яны будуць запатрабаваны на рынку працы і змогуць стаць спецыялістамі на любым іншым прадпрыемстве такога ж кірунку, а можа і стварыць паспяховы стартап. – Сапраўды, у нас ёсць дзейныя кластары. У якасці прыкладу – кластар хімічнага профілю, куды ўваходзяць хімічны факультэт, НДІ ФХП і прадпрыемствы «Унітэхпрам БДУ» і «Унікаштмет БДУ». Кластары ствараюцца, па вялікім рахунку, для таго, каб навукоўцы рэалізоўвалі свае ідэі ў гатовым прадукце, які выпускае прадпрыемства. Цяпер мы будзем разглядаць працэсы стварэння і дзейнасці кластараў менавіта з гэтай пазіцыі, у аснове іх функцыянавання павінна ляжаць камерцыялізацыя навуковай дзейнасці.Актыўна будуць стварацца кластары міждысцыплінарнага характару. Нельга выпускаць з-пад увагі і падрыхтоўку спецыялістаў падчас дзейнасці кластара. Трэба прыцягваць у праекты, якія рэалізуюцца кластарам, студэнтаў. Вядома, не факт, што ўсе студэнты стануць у выніку навукоўцамі, але, калі яны падчас вучобы будуць уключаны ў гэты інавацыйны ланцужок, будуць разумець, як праходзяць усе этапы ад ідэі да выпуску прадукцыі, яны будуць запатрабаваны на рынку працы і змогуць стаць спецыялістамі на любым іншым прадпрыемстве такога ж кірунку, а можа і стварыць паспяховы стартап.
– Прадаваць свой прадукт – гэта задача навукоўцаў?
– На гэта пытанне няма адназначнага адказу. Для сапраўды добрага навукоўца марнаваць час не на навуку, а на камерцыю не зусім прадуктыўна. Але, з іншага боку, сёння няма базавага фінансавання навукі, і навукоўцы павінны шукаць крыніцы фінансавання навуковых даследаванняў, зарабляць у прамым сэнсе гэтага слова. Нельга паставіць на паўзу свае фундаментальныя даследаванні, якімі вельмі хочацца займацца, зрабіць штосьці прыкладное, атрымаць патэнт і зарабіць на гэтым грошы. І ўжо потым займацца навукай, імкнучыся атрымаць у першую чаргу не фінансавую карысць, а навуковы вынік. У сучасных умовах навукоўцу даводзіцца спалучаць гэтыя кірункі дзейнасці. За мяжой многія прафесары вядомых універсітэтаў ствараюць прадпрыемствы і атрымліваюць адлічэнні, гэта значыць зарабляюць на сваіх ідэях. Гэта ідэальная сітуацыя, калі ёсць той, хто генеруе ідэю, хто даводзіць яе да ўзору, менеджар, які арганізуе вытворчасць, маркетолаг, які прасоўвае прадукт і знаходзіць пакупніка. Але, з іншага боку, толькі сам навуковец лепш за астатніх ведае патэнцыял сваёй ідэі і рынак для яе. На этапах гэтага шляху ўніверсітэт у асобе Галоўнага ўпраўлення навукі аказвае навукоўцу садзейнічанне і падтрымку. У рамках мадэлі «Універсітэт 3.0» сёння, рыхтуючы спецыялістаў, мы павінны вучыць студэнта першапачаткова ацэньваць сваю ідэю не толькі з пункта гледжання навуковай значнасці, але і з пункта гледжання камерцыйнай прывабнасці, вучыць прадпрымальніцтву.
– Паспяхова весці навуковую дзейнасць прыкладнога характару і камерцыялізаваць навуковыя вынікі больш шанцаў у прыродазнаўчых кірункаў. А што рабіць гуманітарыям?
– Камерцыйная значнасць вынікаў сацыяльна-гуманітарных даследаванняў у цэлым ніжэйшая, але гэта не азначае, што яе няма зусім. І ёсць паспяховыя прыклады даследаванняў нашых гуманітарыяў, вынікі якіх запатрабаваны на рынку. Напрыклад, у Цэнтра сацыялагічных і палітычных даследаванняў БДУ вельмі развітая пазабюджэтная дзейнасць. Гістарычны факультэт выканаў цікавую замову для піўзавода «Аліварыя»: даследаванне, звязанае з гісторыяй заснавання прадпрыемства. Магчымасці для камерцыялізацыі ёсць. ГУН адсочвае на электронных пляцоўках Беларусі і Расіі закупку навуковых паслуг і навуковых прац, перадае інфармацыю пра лоты факультэтам, прапануе ўдзельнічаць у конкурсах на выкананне праектаў.
– Пры якіх умовах, на Ваш погляд, БДУ можа ўвайсці ў 1 % найлепшых універсітэтаў свету?
– Такія планы пастаўлены, і яны досыць амбіцыйныя. Трэба разумець, што пасля таго, як БДУ ўвайшоў у сістэму рэйтынгаў, наша пазіцыя першыя гады хутка расла. На мой погляд, гэтага мы дамагаліся тым, што прыводзілі ў парадак у адпаведнасці з патрабаваннямі ўсё, што ў нас было. Напрыклад, змянялі структуру і запаўнялі неабходнай інфармацыяй універсітэцкія сайты, фарміравалі электронную бібліятэку. Тады мы выконвалі патрабаванні «адпаведнасці», зараз жа мы павінны працаваць на фактычны рост паказчыкаў. У плане навуковага складніку рэйтынгу: павялічваць колькасць публікацый у высакарэйтынгавых часопісах, долю «аступененых» супрацоўнікаў і г. д. У кожным рэйтынгу свая сістэма крытэрыяў, працаваць над іх выкананнем павінен увесь універсітэт.
– Як плануецца павялічваць публікацыйную актыўнасць?
– Па-першае, у наступным навучальным годзе ў поўную сілу запрацуе сістэма рэйтынгу ПВС. Адзін са значных блокаў рэйтынгу – публікацыйная актыўнасць, індэкс цытавання. За артыкулы людзі будуць атрымліваць балы, і гэта паўплывае на памер прэміі. Па-другое, мяркуецца асобна стымуляваць супрацоўнікаў публікаваць артыкулы ў высакарэйтынгавых часопісах. Для гэтага распрацавана і цяпер праходзіць зацвярджэнне кіраўніцтвам БДУ Палажэнне аб прэміраванні за публікацыі ў вядучых міжнародных часопісах. Кожны факультэт будзе падаваць інфармацыю пра публікацыі супрацоўнікаў у мінулым годзе, а БДУ фінансава будзе заахвочваць топ аўтараў факультэта, якія маюць публікацыі ў высакарэйтынгавых часопісах.
– У БДУ высокая эфектыўнасць працы аспірантуры, але ў той жа час задача павялічваць долю «аступененых» супрацоўнікаў застаецца?
– ГУН актыўна працуе ў галіне падрыхтоўкі навуковых работнікаў вышэйшай кваліфікацыі, і ў апошнія гады мы маем самы высокі паказчык эфектыўнасці працы аспірантуры ў сістэме Міністэрства адукацыі. Але ёсць другі кірунак, па якім мы павінны працаваць – стымуляваць абараняцца тых супрацоўнікаў, якія не вучыліся ў аспірантуры ці вучыліся, але не абараніліся. Гэта складаней, таму што, калі чалавек вучыцца ў аспірантуры, ён мэтанакіравана піша дысертацыю, а калі ўжо выкладае, то яму неабходна знайсці час, сілы і сродкі для дысертацыйнага даследавання. Ёсць і іншыя праблемы, звязаныя з абаронай супрацоўнікаў з вялікім стажам працы, у прыватнасці, у 2011 г. быў прыняты нарматыўны акт пра павышэнне тарыфных акладаў прадстаўнікоў ПВС, якія не маюць навуковай ступені, на 50 %. І ў выніку атрымліваецца, што розніца паміж зарплатамі супрацоўніка са ступенню і без ступені, але з вялікім стажам працы, зусім нязначная. І ў апошніх проста няма матывацыі абараняцца. Вастрыню гэтай праблемы павінна згладзіць увядзенне сістэмы дадатковага стымулявання работнікаў БДУ з ліку ПВС у адпаведнасці з рэйтынгам, захады Стратэгіі развіцця кадравага патэнцыялу БДУ. Дадатковым стымулам для супрацоўнікаў пісаць дысертацыі і выходзіць на абарону будзе ўвядзенне ў гэтым навучальным годзе новага фінансавага механізму: конкурсу грантаў рэктара. Пры распрацоўцы нарматыўнай базы конкурсу грантаў мы выкарыстоўвалі досвед Гродзенскага дзяржаўнага ўніверсітэта. Мэта грантаў – дапамагчы людзям абараніцца, даць сродкі на неабходныя перад абаронай дзеянні: апублікаваць артыкул, з’ездзіць у камандзіроўку, правесці эксперымент. Гранты плануюцца двух тыпаў: кароткатэрміновыя на тэрмін да года і доўгатэрміновыя – да 3 гадоў. Умовы такія: чалавек выйграе конкурс, заключае з універсітэтам дамову і атрымлівае фінансаванне. ГУН, вядома, будзе забяспечваць кантроль выканання такіх прац. Дамова будзе лічыцца выкананай, калі супрацоўнік комплексу БДУ да канца тэрміну гранта прадставіў дысертацыю да абароны, а яшчэ лепш – абараніўся. Я ўпэўнены, што мэта развіцця навуковай сферы БДУ – павелічэнне долі «аступененых» работнікаў БДУ з ліку ПВС і навуковых супрацоўнікаў – будзе дасягнута.
Валерыя БАНДАРЧЫК
Фота Васіля Кузьмічкіна


title: Навагоднія акцыі стартуюць 21 снежня ў БДУ

maintext:
Пройдуць яны па адрасе: пр. Незалежнасці, 4, хол 1 паверха галоўнага корпуса). Пачатак у 13.00. Стаць іх удзельнікамі могуць усе жадаючыя студэнты і супрацоўнікі ВНУ. Напярэдадні казачнага свята ў кожнага будзе магчымасць прачуць атмасферу зімовага свята і падрыхтаваць незвычайныя падарункі і сюрпрызы родным і блізкім.
У першы дзень будуць працаваць некалькі тэматычных зон. На адной з іх галоўныя персанажы навагодняга свята запросяць зрабіць фотаздымак на памяць. Вырабіць віншавальную паштоўку, падарунак і прыгожа яго аформіць навучаць прафесіяналы на серыі майстар-класаў. Праверыць удачу, спрыт і кемлівасць будзе магчымасць на розыгрышы латарэй і забаўляльных конкурсах.
Ключавой падзеяй стане ініцыятыва "Навагоднія цуды ад Дзеда Мароза і Снягуркі". Казачныя героі з 24 па 28 снежня наведаюць студэнцкія сем'і, у якіх выхоўваюцца дзеці. Дзеці атрымаюць ад Дзеда Мароза і Снягуркі падарункі, паводзяць карагод і распавядуць навагоднія вершыкі.
Выканаць ролю Дзеда Мароза ці Снягуркі і падарыць свята дзецям запрашаюцца ўсе студэнты. Для гэтага неабходна запоўніць электронную заяўку. Арганізатарам мерапрыемстваў выступае Пярвічная прафсаюзная арганізацыя студэнтаў БДУ.


description: ЗА студзень-лістапад гэтага года на тэрыторыі раёна адбылося 6 дарожна-транспартных

title: Ці прывязе аўтакрама флікеры?


description: Аддзяленне паштовай сувязі Мядзел у сувязі з навагоднімі святамі будзе працаваць 30

title: Новости Мядельского района


description: На мінулым тыдні з жывёлаводамі сельскагаспадарчага філіяла “Дзягілі” ААТ “Кіруючая

title: І пагаварылі, і крывяны ціск змерылі


description: Мядзельскі ўчастак паштовай сувязі інфармуе пра графік работы аддзялення паштовай

title: Як будзе працаваць паштовая сувязь на навагоднія святы?


description: Сфатаграфаваць у газету Алега Эркабаева параіў выконваючы абавязкі начальніка

title: Знайшоў сваё месца


description: Наш сённяшні госць — зямляк Аляксей Махніст. Толькі пералічэнне яго дасягненняў зойме

title: Аляксей Махніст: "Зразумеў, што не магу без веславання"


description: Вынікі працы за год і планы на наступны абмеркавалі ў чацвер лідары прафсаюзнага руху

title: Размова пра надзённае


description: Прайшло ўжо не так і мала часу, як Кубак губернатара Мінскай вобласці заваявала каманда

title: Мора адрэныліну і перамога


description: Госці, якія прыйшлі 7 снежня ў Мядзельскі раённы Цэнтр культуры, сталі ўдзельнікамі

title: Быць карысным не толькі сабе, але і азёрнаму краю


description: У цэнтры творчасці, турызму дзяцей і моладзі прайшоў раённы этап

title: Новости Мядельского района


description: НОВЫ год не за гарамі. Пра гэта сведчаць рознакаляровыя агеньчыкі гірляндаў на вокнах,

title: Свята пачынаецца с “Зорачак”


description: ЯК і заведзена здаўна на Беларусі, на фінішы чарговага года, што адыходзіць у гісторыю,

title: …І ДАЛЕЙШАГА РОСКВІТУ РОДНАМУ КРАЮ!


description: НА абласны этап алімпіяды па вучэбных прадметах запрошана 16 школьнікаў з Мядзельшчыны.

title: Областная олимпиада по учебным предметам


description: Электрычнасць трывала ўвайшла ў наша жыццё. Мы не ўяўляем сябе без святла ў пакоях, без

title: Галоўны складнік поспеху - руплівыя, працавітыя людзі


description: Набліжаецца Новы год, а значыць — звыклыя перадсвяточныя клопаты: дзе адзначаць, што

title: Свята без праблем з законам


description: На гэты раз семінар-вучоба ідэалагічнага актыву праходзіла ў зале камунальнага

title: І карысна, і павучальна


description: РУКАТВОРНАЕ хараство, прыемная музыка, прадчуванне свята — усё гэта было ў суботу ў

title: Стартавалі калядныя кірмашы


description: Напісаць пра Ванду Норку з вёскі Носавічы Занарацкага сельсавета папрасіла яе дачка

title: І слёзы шчасця на вачах


description: Здарэнне адбылося 16 снежня. У 13.40 у райаддзел па надзвычайных сітуацыях паступіў

title: На возеры Мядзел ратавалі лася


description: ЖАНЧЫНУ з фотаздымка ў нашым горадзе ведаюць многія: пры яе непасрэдным удзеле

title: Смачная прыгажосць ад Ліі Журомскай


description: Святочнае мерапрыемства, прысвечанае 70-годдзю стварэння калгаса імя Кірава, адбылося 7

title: Новости Мядельского района


description: У МЯДЗЕЛЬСКІМ музеі народнай славы захоўваецца кніга Яна Булгака “Нарач — самае

title: Нарачанскія рэаліі 1930-х вачыма фотамастака


description: Трэцяга снежня ў Рэспубліцы Беларусь адзначаецца Дзень інвалідаў. А пятага —

title: Людзі з “Добрым сэрцам”


description: У БУДЫНКУ Занарацкага сельвыканкама Мядзельскі ТЦСАН адкрывае сацыяльны пункт на

title: Новости Мядельского района


description: ЯК і абяцалі, пачынаем расказваць пра пераможцаў раённага этапа конкурсу “Вучань года

title: Робаты да Тайланда давялі


description: Валанцёрская ініцыятыва пад такой назвай пачынае ажыццяўляцца ў раёне ў рамках

title: “Акадэмія інтэлекту”